Remburssi RY hallituksen kokous

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Kokoustiedot

Aika: 22.1.2019 klo 16.00

Paikka: Akvaario, ainejärjestötilat, Lapin yliopisto

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Jäsenet: Paikalla:

(X) Turtinen Heli, puheenjohtaja

 (X) Lehtonen Emma, varapuheenjohtaja

 ( ) Haverinen Minttu

 ( ) Koskela Vilhelmiina

 (X) Nevanlinna Mikko (Poistui 16.25, palasi 16.26)

 ( ) Oittila Ella

 (X) Uimarihuhta Eveliina

 (X) Tapio Jere

 (X) Toivanen Alisa

 (X) Tuominen Elli (Paikalla 16.26 alkaen)

Varajäsenet: (X) Nätynki Henna

 (X) Ristimella Aino

 (X) Yliaska Anna

Asiat §1. Kokouksen avaus

 Puheenjohtaja Heli Turtinen avasi kokouksen 22.1.2019, klo 16.02

 §2. Kokouksen laillisuus ja päätösvaltaisuus

Yhdistyksen sääntöjen 15§:n mukaan hallitus on päätösvaltainen, mikäli puheenjohtaja tai varapuheenjohtaja, sekä vähintään puolet hallituksen jäsenistä on läsnä. Todettiin kokous päätösvaltaiseksi ja laillisesti koolle kutsutuksi.

 §3. Kokouksen toimihenkilöiden valinta

Valittiin Heli Turtinen kokouksen puheenjohtajaksi, sekä Jere Tapio sihteeriksi. Valittiin pöytäkirjantarkastajiksi ja ääntenlaskijoiksi Emma Lehtonen, sekä Eveliina Uimarihuhta.

 §4. Kokouksen työjärjestyksen vahvistaminen

 Hyväksyttiin kokouksen esityslista sellaisenaan työjärjestykseksi.

 §5. Ilmoitusasiat

LYY:n ”riemupiirakka” ainejärjestökoulutus ilmoitettiin järjestettäväksi 15.3.2019, kokous totesi ajankohdan varsin haasteelliseksi yhdistyksen 16.3. järjestettävien vuosijuhlien vuoksi, mutta pyrkii osallistumaan tapahtumaan mahdollisimman suurella vahvuudella.

 §6. Ympäristövastaava

LYY:n viimeviikkoisen ilmoituksen perusteella tullaan järjestämään ympäristöasioita käsittelevä jaosto, johon toivotaan osallistumista jokaisen ainejärjestön osalta. Päätettiin ympäristövastaavan tehtävän perustamisesta hallituksen sisälle. Valittiin esityksen mukaisesti Anna Yliaska Remburssin ympäristövastaavaksi osallistumaan jaoston toimintaan.

 §7. Yhteistyösopimus Half Moon

Käsiteltiin Half Moon Night Clubin kanssa valmisteltua yhteistyösopimusta vuodelle 2019 (LIITE 1). Sopimus on rakennettu 4+1 ravintolan kanssa järjestettävän tapahtuman, sekä sponsorointien ympärille.

PÄÄTÖS: Hyväksyttiin yhteistyösopimusehdotus ja valtuutettiin puheenjohtajisto allekirjoittamaan sopimus yhteistyöstä vuoden 2019 osalta.

 §8. Yhteistyösopimus Bull Bar & Grill

Käsiteltiin Bull Bar & Grill:n kanssa valmisteltua yhteistyösopimusta vuodelle 2019 (LIITE 2). Käytiin keskustelua sopimusesityksessä mainitusta sitoutumisesta kolmeen opiskelijatapahtumaan yhteistyöravintolan kanssa, sekä niiden aikatauluttamisesta, sekä mahdollisuudesta esittää kolmannen tapahtuman sovitun aikataulun muuttamista syksyltä 2019 vapaavalintaiselle ajankohdalle vuoden 2019 aikana.

Mikko Nevanlinna poistui 16.25 hakemaan Elli Tuomista kokoustilaan.

Mikko Nevanlinna palasi kokoukseen klo 16.26

Elli Tuominen liittyi kokoukseen klo 16.26

PÄÄTÖS: Hyväksyttiin yhteistyösopimusehdotus kolmannen tapahtuman sovitun aikataulun muutoksella syksyltä 2019 vapaavalintaiselle ajankohdalle vuoden 2019 aikana. Valtuutettiin puheenjohtajisto allekirjoittamaan sopimus yhteistyöstä vuoden 2019 osalta.

 §9. Toimistotarvikkeet

Käytiin keskustelu 10€ (Kymmenen euron) budjetoinnista sihteeri Jere Tapion toimikauden aikana ilmeneviin tarpeisiin, kuten tulostuksiin.

PÄÄTÖS: Budjetoidaan 10€ (kymmenen euroa) sihteeri Jere Tapiolle tulostustoimintaan.

 §10. Pipolätkä Remppa & KB

Kuultiin Elli Tuomisen selostus 24.1. järjestettävän pipolätkätapahtuman tilanteesta. Tapahtuman tilanne on hyvä, mutta jääkiekkomailojen puute, sekä mahdollinen -20 asteen pakkasrajan ylittyminen ovat ainoat huolet. Kartoitettiin mahdollisuutta ”mailamarketin” järjestämisestä Facebook-tapahtumasivulla mailapulan paikkaamiseksi. Päätettiin markkinoida tapahtumaa 23.1 Remburssin sosiaalisen median kanavien välityksellä.

 §11. Haalarimerkkien ompeluilta & Fuksien haalarikaste

Kuultiin tapahtumasektorin sekä puheenjohtaja Turtisen selostus 25.1 järjestettävän Haalarimerkkien ompeluillan & Fuksien haalarikasteen tilanteesta. Tapahtuman suunnittelu on hyvässä tilanteessa, mutta tapahtuman markkinoinnissa tulee vielä tarkentaa tapahtuman henkeä, sekä kasvattaa tavoittavuutta myös vanhempien opiskelijoiden keskuudessa. Myöskään ”puskaradion” merkitystä ei tule unohtaa.

PÄÄTÖS: Budjetoitiin tilaan 20€ (Kaksikymmentä euroa), fuksikastetilaisuuteen 10€ (kymmenen euroa), sekä tarjottaviin 20€ (kaksikymmentä euroa). Täten tapahtuman kokonaisbudjetti on 50€ (viisikymmentä euroa)

 §12. Linkedin koulutus

Kuultiin edunvalvontasektorin selostus alustavasti 6.2 järjestettävästä Linkedin-koulutuksesta. Tapahtuma tulee rakentumaan keskustelunomaisesti Linkedin-alustan ja sen käyttömahdollisuuksien ympärille, sekä siihen, miten voisimme hyödyntää alustaa ainejärjestön voimin. Tapahtuma on kohdennettu sekä olemassa oleville käyttäjille, että henkilöille, joille Linkedin on alustana tuntematon. Keskusteltiin myös tapahtuman nimen muuttamisesta sanasta ”koulutus” esimerkiksi sanaan ”workshop”. Keskusteltiin myös tapahtumaan tarvittavasta budjetoinnista.

PÄÄTÖS: Budjetoidaan tapahtumaan 10€ (kymmenen euroa) tarjoiluiden järjestämiseksi. Päätettiin Facebook-tapahtuman julkaisemisesta pikaisella aikataululla

 §13. Poronkuseman rasti

Poronkusema-opiskelijatapahtuman rastien haku on käynnissä XXXXX saakka. Kuultiin tapahtumasektorin selostus tämänhetkisestä tilanteesta mahdollisten rastinpitäjien suhteen. Keskusteltiin mahdollisuudesta Remburssin omalle rastille, sekä kartoitettiin mahdollista toimijoiden määrää tämän toteuttamiseksi.

PÄÄTÖS: Henkilöstöpulan vuoksi Remburssi ei tule hakemaan omaa rastia Poronkusemaan. Päätettiin osallistumisesta Rolmioiden mahdolliselle rastille.

§14. Lyhdyn vuosijuhlat

Remburssi on saanut kutsun Lyhdyn 36. Vuosijuhlille 16.2. Hotelli Santa Clausiin (LIITE 3). Käytäntöjen mukaan yhdistykseltä toivotaan kahden henkilön vahvuista edustusta. Päätettiin juhlaedustajien valinnasta, sekä budjetoinnista seuraavan kokouksen yhteydessä.

§15. Muut esille tulevat asiat

Käytiin keskustelua Remburssille saapuneesta esityksestä Leirikarin järjestämisestä TAO:n ja Lyhdy:n kanssa. Ainejärjestöjen välillä todetaan olevan lämpenevä yhteinen historia, joka luo hyvän pohjan yhteistyön jatkamiselle. Päätettiin jatkaa tapahtumatunnustelua tapahtumasektorin toimesta ainejärjestöjen kanssa.

§16. Seuraava kokous

Päätettiin seuraavan kokouksen ajankohdaksi 8.2.2019 kello 10.00, myöhemmin sovittavassa paikassa.

§17. Kokouksen päättäminen

 Puheenjohtaja Heli Turtinen päätti kokouksen ajassa 17.19

Liitteet:

Liite 1 – Remburssi ry:n ja Half Moon Night Clubin välinen yhteistyösopimus

**YHTEISTYÖSOPIMUS: REMBURSSI-BILEET 4 KPL + VUJUT v. 2019**

1. **Osapuolet**

**Yhdistys**

Remburssi ry

Lapin yliopisto

Yliopistonkatu 8

96300 Rovaniemi

**Yhteistyöbaari**

Half Moon Night Club /

Rajabin ravintolan piste Oy

Koskikatu 25

96200 Rovaniemi

1. **Sopimuksen sisältö**

4 kpl opiskelija-bileet + vujut (volyymi n. 40-60 jäsentä/tapahtuma) v. 2019 Rovaniemi.

* La 16.3.2019 Vujut (60 hlö)
* Kevät 2019 Sitsit jatkot
* Vappu 2019 Kostajaisten jatkot, Vappu-viikon bileet
* Syksy 2019 Sitsit jatkot
* Marras-joulukuu 2019 Pikkujoulut jatkot
1. **Osapuolten velvollisuudet**
2. Yhdistys sitoutuu järjestämään tapahtumiaan yhteistyöbaarissa neljä (4) kappaletta + vujut ajanjaksolla 1.1.2019-31.12.2019.
3. Tapahtumien arvioitu volyymi on n. 40-60 jäsentä/tapahtuma.
4. Yhdistys järjestää tapahtumia lähinnä keskiviikko/perjantai/lauantai. Tapahtumien tarkat ajankohdat sovitaan yhdistyksen ja yhteistyöbaarin kesken.
5. Yhdistys voi järjestää omaa ohjelmaa yhteistyöbaarissa noin yhden tunnin (1 h) ajan (n. klo 22-23 välillä). Tämän jälkeen ilta jatkuu yhteistyöbaarissa normaalien asiakkaiden tapaan.
6. Yhdistyksen tapahtumissa maksetaan pääsääntöisesti aina enintään 3 euron narikkamaksu, joka jää kokonaisuudessaan yhteistyöbaarin lipunmyynti/järjestyksenvalvonta/narikka-kulujen kattamiseen.
7. Sisäänpääsyn hinta sisältäen narikan yhdistyksen tapahtumiin voi olla poikkeuksellisesti suurempi kuin narikkamaksu, joka sovitaan aina erikseen yhteistyöbaarin kanssa. Tällöin yhdistys sitoutuu järjestämään esim. pienimuotoista ohjelmaa/teemaa ja saa hyvityksenä narikka-hinnan ylimenevästä osuudesta erikseen sovitun summan.
8. Yhdistyksen tapahtumia ei tulla järjestämään ”päällekkäin” suuret bilettäjä-volyymit omaavina päivinä (esim. pääsiäinen, uusivuosi) ilman eri sopimusta.
9. Yhdistyksen tapahtumia ei tulla järjestämään ”päällekkäin” suuret bilettäjä-volyymit omaavina live-artisti esiintyjä-iltoina ilman eri sopimusta. Yhteistyöbaarin tulee ilmoittaa artisti-illoista kohtuullisessa ajassa yhdistykselle.
10. Yhteistyöbaarit sitoutuu olemaan avoinna sovittujen yhdistyksen tapahtumien aikana.
11. Yhteistyösopimukseen kuuluu:
* **13 kpl VIP-korttia Remburssi ry:n hallituksen jäsenille (10 kpl) ja varajäsenille (3 kpl) vuodelle 2019 Half Moon Nightclubiin**. VIP-kortit ovat tarkoitettu vain henkilökohtaiseen käyttöön hallitukseen jäsenille ja varajäsenille.Laskennallinen arvo a’ 600€ x 13 kpl = 7 800€.
* **60 kpl ennakkolippu sis. narikka Vujut (60 hlö).** Laskennallinen arvo kokonaisuudessaan 60 hlö x 5€ = 300€.
* **50 kpl ennakkolippu jonottamatta sis. narikka per tapahtuma.** Laskennallinen arvo kokonaisuudessaan (4 tapahtumaa x 50 hlö) x 5€ = 1 000€.
* **yhteensä 26 kpl drinkkilippu (a’ 6€) hallituksen jäsenille ja varajäsenille per tapahtuma.** Laskennallinen arvo kokonaisuudessaan (5 tapahtumaa x 26 kpl) x 6€ = 780€.
* **yhteensä 1 plo kuohuviini (a’ 24€) per tapahtuma.** Laskennallinen arvo kokonaisuudessaan (5 tapahtumaa x 1 plo) x 24€ = 120€.
* **Yhteistyöbaari maksaa Remburssi ry: vuosijuhlien ja sopimuskauden 2019 yhteistyöstä kolmesataa (300€) euroa (alv. 0 %).**
* **Yhteistyöbaari sitoutuu maksamaan Remburssi ry:lle uusien opiskelijoiden haalarimainoksesta sisältäen paino- ja muut kulut kolmesataa (300€) euroa (alv. 0 %).**
1. Osapuolet voivat myös sopia muista eduista myöhemmin mm. yhdistykselle toimitettavien sopimushintaisten live-artistien ennakkkolippu jonottamatta sis. narikka myyntitoiminnoista.
2. Yhdistys laskuttaa yhteistyöbaaria 1. järjestetyn tapahtuman jälkeen. Summaa ei palauteta, jos yhteistyö yhdistyksen ja yhteistyöbaarin välillä keskeytyy tai loppuu yhdistyksestä riippumattomasta syystä ennen sopimuskauden päättymistä.
3. Yhdistys ei järjestä muita tapahtumia/bileitä sopimuskaudella 2019 muiden alueen yökerhojen kanssa ilman yhteistyöbaarin suostumusta.
4. Yhdistys sitoutuu pitämään virallisen yhteistyöbaarin mainosta internet- ja facebook-sivuillaan koko sopimuskauden.

**Sopimuksen kokonaisarvo**  **10 600€**

1. **Osapuolten vastuut**

Yhdistyksen ja yhteistyöbaarin vastuu toisilleen rajoittuu enintään yhteistyön perusteella maksettuun summaan.

1. **Mahdolliset muutokset**

Osapuolet sitoutuvat neuvottelemaan sopimusehtojen muuttamisesta, mikäli osapuolten olosuhteissa tapahtuu olennaisia muutoksia.

Rovaniemi \_\_\_\_ . \_\_\_\_ . 2019

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Heli Turtinen, puheenjohtaja Mojtaba Rajabi, yrittäjä

Remburssi ry Half Moon Night Club

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Emma Lehtonen, varapuheenjohtaja

Remburssi ry

Liite 2 – Remburssi ry:n ja Bull Bar & Grill:n välinen yhteistyösopimus

**YHTEISTYÖSOPIMUS: Remburssi ry & Bull Bar & Grill 2019**

**1. Osapuolet**

**Yhdistys**

Remburssi ry Lapin yliopisto Yliopistonkatu 8 96300 Rovaniemi

**Yhteistyöbaari**

City-hotelli Oy / Bull Bar & Grill Pekankatu 9
96200 Rovaniemi

1. **Sopimuksen sisältö**

**3 kpl opiskelijatapahtumia v. 2019 Rovaniemi.**

* + **Kevät 2019 Pubivisa**
	+ **Syksy 2019 Pubivisa**
	+ **Sekä yksi yhdessä sovittu tapahtuma vuoden 2019 aikana**
1. **Osapuolten velvollisuudet**
	* **1)  Yhdistys sitoutuu järjestämään tapahtumiaan yhteistyöbaarissa kolme (3) kappaletta ajanjaksolla 1.1.2019-31.12.2019.**
	* **2)  Tapahtumien arvioitu volyymi on n. 40-70 jäsentä/tapahtuma.**
	* **3)  Tapahtumien tarkat ajankohdat sovitaan yhdistyksen ja yhteistyöbaarin kesken.**
	* **4)  Yhteistyösopimukseen kuuluu:**
		+ **-  1 kpl 30€ lahjakortti per tapahtuma palkinnoksi tapahtuman voittajalle.**
		+ **-  Yhteistyöbaari sponsoroi Remburssi ry:n vuosijuhlia ja sopimuskauden 2019**

**yhteistyöstä Remburssi ry:lle yhteensä 200 euroa (alv. 0 %).**

* + - **-  Yhteistyöbaari sitoutuu maksamaan Remburssi ry:lle uusien opiskelijoiden**

**haalarimainoksesta sisältäen paino- ja muut kulut 250 euroa (alv. 0 %).**

1. 5)  Yhdistys laskuttaa yhteistyöbaaria 1. järjestetyn tapahtuman jälkeen. Summaa ei palauteta, jos yhteistyö yhdistyksen ja yhteistyöbaarin välillä keskeytyy tai loppuu yhdistyksestä riippumattomasta syystä ennen sopimuskauden päättymistä.
2. 6)  Yhdistys sitoutuu pitämään yhteistyöbaarin logoa yhteistyötapahtumien Facebook- tapahtumien kansikuvissa.

**4. Mahdolliset muutokset**

Muista mahdollisista muutoksista tai yhteistyömuodoista on sovittava osapuolten välillä erikseen.

Rovaniemi \_\_\_\_ . \_\_\_\_ . 2019

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Heli Turtinen, puheenjohtaja

Remburssi ry

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Emma Lehtonen, varapuheenjohtaja Remburssi ry

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Joel Karron
Bull Bar & Grill

Liite 3- Kutsu Lyhty ry:n vuosijuhlille

Tervetuloa Lapin yliopiston sosiaalityön ja kuntoutustieteen opiskelijoiden ainejärjestö Lyhty ry:n vuosijuhlille!

Juhlistamme 36-vuotiasta ainejärjestöämme 16. helmikuuta. Juhlapaikkana toimii Hotel Santa Claus. On aika pukea parhaat päälle, sillä luvassa on ikimuistoinen ilta ruokineen ja juomineen – puheita, musiikkiesityksiä ja muuta ohjelmaa unohtamatta. Juhlimme sankoin joukoin kutsuvieraiden, jäsenistömme sekä muiden opiskelijoiden kanssa. Myös avecit ovat juhlaan tervetulleita.

Ohjelma

Aloitamme tilaisuuden tervehdyksillä klo 17:00, joten olethan ajoissa paikalla. Illan aikana nautimme kolmen ruokalajin illallisen ruokajuomineen, jolloin kurkkukin pysyy sopivasti kostutettuna.

Illalliskortti

Hinta Lyhdyn jäsenille 55€, muille kuin jäsenille 65€. Maksuohjeet tulevat ilmoittautumisen yhteydessä.

Pukukoodi

Vuosijuhlat ovat akateeminen iltajuhla ja vuoden kohokohta, mikä näkyy juhlissa pukeutumisessa ja käyttäytymisessä. Pukeutumiskoodi vuosijuhlassa on juhlapuku tai tumma puku sekä akateemiset kunniamerkit.

Ilmoittautuminen

Ilmoittautuminen alkaa 18.1.2019 kello 12:00, jolloin myös linkki ilmoittautumiseen aukeaa.

Muista ilmoittaa allergiat sekä erityisruokavaliot ilmoittautuessasi. Avecille tulee tehdä erillinen ilmoittautuminen.

Oikein lämpimästi tervetuloa vuosijuhlillemme!

Lyhdyn vuosijuhlatoimikunta ja hallitus 2019

Lisätietoja antavat Lyhdyn vuosijuhlatoimikunnan jäsenet (ilmoittautuminen.lyhty@gmail.com) Linkki Facebook-tapahtumaan: https://www.facebook.com/events/2033967920014794/

Pöytäkirjan vakuudeksi

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(Heli Turtinen) (Jere Tapio)

Puheenjohtaja Sihteeri

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(Emma Lehtonen) (Eveliina Uimarihuhta)

Pöytäkirjantarkastaja Pöytäkirjantarkastaja